text: Hendan breytin er fyri teg, sum hevur serligan áhuga fyri máli, bókmentum og samskifti. Tað, sum eyðkennir hugbreytina, eru tær málsligu og hugvísindaligu lærugreinarnar. Hugvísindi eru vísindi um menniskjað, mentan og mál. Her fært tú innlit í persónsmensku, ymisk mentanarlig viðurskifti og breiða vitan innan hugvísindi, sum er gott grundarlag fyri víðari hægri lestri. Á hugbreytini hevur tú serliga góðan møguleika at arbeiða við bókmentum, heimsmentanum og mentan annars.
text: #000000
text: Fremmandamál, danskt, enskt, religión, søga, lívfrøði og landafrøði eru lærugreinar, sum sermerkja hugbreytina. Sum á hinum breytunum, hevur tú eisini á hugbreytini møguleika at velja ymiskar aðrar lærugreinar, so tú fært ment teg tann vegin, tú hevur hug til. Við at sameina mál og bókmentir við lærugreinar, sum tú velur, gevur hugbreytin møguleika fyri víðari lestri á flestu hægri útbúgvingum innan hugvísindi, samskifti og samfelagsvísindi.
text: #000001
text: Á hugbreytini eru fimm leiðir (H1-H5). Leiðirnar eru nevndar eftir teimum A-stigum (og onkuntíð B-stigum), sum eyðkenna leiðina. Á myndini niðanfyri er eitt einfalt dømi um, hvussu leiðin H1 er skipað:
text: #000002
text: Í teimum fimm køssunum niðanfyri fært tú meira gjølla útgreinað yvirlit yvir tær lærugreinar og teir valmøguleikar, sum tú hevur á leiðunum á hugbreytini.
text: #000003
text: Tú ert altíð vælkomin at venda tær til Næmingatænastuna við spurningum um útbúgvingarnar á Glasi. Tú kanst senda teldupost til lv@glasir.fo ella venda tær til ein av lestrarvegleiðarunum í yvirlitinum her.
text: #000007
text: Tað er krav, at tú hevur haft týskt í fólkaskúlanum fyri at verða upptikin á hugbreyt.
text: #000009
text: Tú skalt hava fullført 9. flokk fólkaskúlans ella hava samsvarandi útbúgving frá øðrum lærustovni. Tú skalt hava lokið kravdu próvtøkur fólkaskúlans í 9. flokki í skrivligum føroyskum, donskum, enskum og rokning/støddfrøði og hava lokið munnligu próvtøkur fólkaskúlans í 9. flokki, sum Mentamálaráðið hevur tikið út.
text: #000010
text: Lýkur umsøkjari ikki onkra av omanfyristandandi treytum, kann einstaki skúlin gera eina ítøkiliga meting og taka støðu eftir henni. Vilt tú verða upptikin á náttúrubreytina, skalt tú hava fingið royndarfyrireikandi undirvísing í 2 ár í minsta lagi í alisfrøði og evnafrøði.
text: #000011
text: Til berl at søkja inn á miðnámsútbúgvingarnar við talgildum umsóknarblaði, sum virkar saman við dátugrunni, sum skúlar skráseta støðu- og próvmet í. Brúkar tín skúli dátugrunnin, heintar skipanin sjálv persónsupplýsingar, støðu- og próvmet fram í umsóknarblaðið.
text: #000012
text: Far inn á talgilda umsóknarblaðið her: .
text: #000013